Kihnu
Kihnu (kihnu keeles Kihnumua) on saar Liivi lahes. Kihnu kuulub Pärnu maakonda ja moodustab ümbritsevate laidudega Kihnu valla. Kihnu on pindalalt kuues saar Eestis ning elanike arvult neljas. 1994. aastal oli elanikke 570 ja 2011. aastal 487. Saarel on neli küla (Lemsi, Linaküla, Rootsiküla ja Sääre). Kihnu on võimalik sõita lennukiga (Pärnust), laevaga (Pärnust) ja parvlaevaga (Munalaiust Tõstamaa lähedal), talvel üle jäätee (samuti Munalaiust).